Ek deel met u 'n staaltjie uit die oorlog oor my ouma Catharina J. Smit (gebore Grobbelaar in Jamestown in 1862).
By Contat-sylyn, 'n paar kilometer van Hoedklip af, is 'n tenthospitaal opgerig waar dié swaar gewondes verpleeg is. Ouma Katie is gekommandeer om vars melk aan die hospitaal te voorsien, wat sy daagliks met 'n perdekarretjie afgelewer het.
Op 'n ysige laatwintersmiddag ná die melkaflewering en die rondte in die tente het 'n offisier vir Katie 'n koppie koffie aangebied voor die terugrit. (Contat en Hoedklip is digby Buffelsfontein waar die laagste temperature in Suid-Afrika aangeteken word.) So 'n luukse was nie te versmaai nie en sy het die aanbod gretig aanvaar.
Al het die Engelse verseker geweet dat haar man 'n rebel was, het Hoedklip en sy mense gespaar gebly.